Diari Oficial de la Generalitat Valenciana


Sumari del DOGV 6962, del 11-02-2013 (2013/577)

Notificació de la sentència dictada en el procediment ordinari número 23/2012.
------------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/577


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 23/2012. [2013/577]  
Procediment ordinari 000023/2012  
De: Siegfried Alfred Daniel.  
Procurador: Justo Cabrera Rovira.  
Contra: Dorothea Maria Funke.  
Procurador/a: -   
En este procediment ordinari 23/2012, seguit a instàncies de Siegfried Alfred Daniel contra Dorothea Maria Funke, s'ha dictat la sentència que té l'encapçalament i dispositiva que, literalment, és com seguix:   
«Sentència número 356/2012   
Dénia, 28 de novembre de 2012   
Javier Alba Marín, jutge del Jutjat de Primera Instància número 3 de Dénia i partit, he vist estes actuacions de juí ordinari número 23/2012, seguides entre les parts; d'una, i com a demandant, Siegfried Alfred Daniel, representat pel procurador Justo Cabrera Rovira i sota la direcció jurídica del lletrat Agustín Costa Serra; i d'una altra, com a demandada, Dorothea Funke, la qual va ser declarada en situació de rebel·lia processal, ha sigut objecte del procés una pretensió de nul·litat contractual i de condemna a una obligació de fer [?].  
  
Dispositiva  
Estime parcialment la demanda formulada pel procurador Justo Cabrera Rovira, en nom i representació de Siegfried Alfred Daniel, contra Dorothea Funke, i declare que la demandada ha figurat com a propietària de la meitat indivisa del bé immoble adquirit per mitjà d'escriptura de data 29 de febrer de 1996, davant el notari el senyor González Arroyo, amb número de protocol 361, només de forma aparent i, en conseqüència, la condemne a atorgar escriptura de propietat sobre l'esmentada meitat indivisa a favor del senyor Siegfried Alfred Daniel; amb desestimació de la resta de peticions formulades, i sense que escaiga efectuar expressa condemna en costes a cap de les parts.   
Mode d'impugnació: mitjançant un recurs d'apel·lació davant l'Audiència Provincial d'Alacant (art. 455 LEC). El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, en el qual s'haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, amb la consignació prèvia del depòsit previst legalment.   
Publicació. La sentència anterior ha sigut donada, llegida i publicada pel jutge que la subscriu, trobant-se en el dia de la data, amb la meua assistència, celebrant audiència pública. En done fe.»   
I atés que la persona demandada, Dorothea Maria Funke, es troba en parador desconegut, s'expedix este edicte a fi que li valga de notificació de forma deguda.   
  
Dénia, 30 de novembre de 2012.- La secretària judicial: Esther Ferrer Cejalvo.